open-index/open-wikipedia-markdown huggingface dataset:
Friluftsmuseet i Detmold

**Friluftsmuseet i Detmold** (Westfälische Freilichtmuseum Detmold) ligger i byen Detmold in delstaten Nordrhein-Westfalen. *Folkemuseet for Westfalen*, kunne vært norsk navn. Det er et av Europas mest vellykkede friluftsmuseer med et areal på over 90 ha, og mer enn 100 historiske bygninger, det største i sitt slag i Tyskland. 

Museet i Detmold er et forholdvis nytt friluftsmuseum, og man forsto fra starten av at det var viktig å sikre store nok arealer til å lage et troverdig kulturlandskap mellom husene. En spesialitet for museet i Detmold er at de har lagt vekt på å fortelle historien om hvordan det historiske kulturlandskapet har endret seg. Også gamle dyreraser og gamle kulturplanter vises fram på museet. Lokale raser som lippegås og sennerhest er husdyrraser som museet deltar i bevaringen av. 
Det ble vedtatt å opprette museet i 1960. Seks år seinere begynte arbeidet med å flytte og gjenreise bygninger, gårder og hele landsbyer. 

I 1973 sto gården *Lippische Meierhof* ferdig med seks bygninger, tre år seinere gården fra Westmünsterländer. Seinere er to hele landsbyer kommet til, og man har kommet stadig nærmere vår tid i presentasjon av miljøene. Landsbyene fra Paderborn og Sauerland har landsbygater, mange bygninger og store områder med åker og eng. 

Fra 1990 har museet hatt mer enn 250&nbsp;000 besøkende hvert år.

## Litteratur
* Gisbert Strotdrees, Gefion Apel, Stefan Baumeier, Jan Carstensen, Stephan Pahs: *Museumsführer: Westfälisches Freilichtmuseum Detmold – Landesmuseum für Volkskunde.* LWL-Freilichtmuseum Detmold. 2001. ISBN 978-3926160317

## Eksterne lenker
* 
* Bilder Freilichtmuseum
Douglas X-3

**Douglas X-3 «Stiletto»** var et jetdrevet amerikansk eksperimentfly bygd av Douglas Aircraft Company for USAs flyvåpen USAF og NACA (forløperen til NASA). Det var aktivt i perioden 1952 til 1956 og gjennomførte totalt 51 flyvninger. 2 eksemplarer ble bestilt, men bare ett fly ble ferdigstilt. 

## Historie

X-3 var svært forskjellig fra X-1 og X-2. Det var utstyrt med jetmotor, og tok av og landet på konvensjonell måte i stedet for å bli sluppet i stor høyde fra et moderfly. Hensikten med flyet var å utføre aerodynamiske tester ved hastigheter på Mach 2 i store høyder. Et annet mål var å forske på bruken av nye materialer som titan og bruk av nye konstruksjonsmetoder. 

Motorleverandøren Westinghouse hadde imidlertid store problemer med utviklingen av motorene. Dette medførte at mindre og svakere motorer måtte benyttes, noe som resulterte i at flyet aldri nådde overlydsfart i plan flukt. Som høyhastighets eksperimentfly var X-3 derfor en fiasko. Motorproblemene, dårlig ytelse og pengemangel var grunnen til at bare ett av de to prosjekterte flyene ble ferdigstilt til flygedyktig stand. Det andre ble brukt til reservedeler.

Det eneste flyvedyktige eksemplaret av X-3 er bevart, og er for tiden utstilt i USA ved *National Museum of the United States Air Force* i Dayton, Ohio.

## Resultater
X-3 ga flere viktige forskningsdata selv om de ønskede høyhastighets-flyvningene uteble. Det banet veien for senere fly med korte, tynne vinger, som Lockheed F-104 Starfighter, North American X-15 og Lockheed SR-71 Blackbird. 

Under stup ble overlydsfart oppnådd, og da piloten skulle foreta en roll, begynte flyet helt umotivert å dreie om de andre aksene. Han gjenvant kontrollen og gjentok manøveren – med samme resultat. Dataene som ble samlet inn fra denne flyvningen var meget viktige for forståelsen av aerodynamikken i overlydsfart. 

Det viktigste bidraget var imidlertid i utviklingen av dekk til landingshjulene. Siden X-3 trengte over 400 km/t for å ta av, og hadde omkring 320 km/t i landingshastighet, var revnede dekk et tilbakevendende problem. Mange fabrikanter av fly-dekk brukte data fra X-3s flyvninger under utviklingen av høyhastighets fly-dekk.

## Bildegalleri

Fil:Douglas X-3 cockpit 3 USAF.jpg|X-3s cockpit
Fil:Douglas X-3 Stiletto (28054996775).jpg|X-3 forfra
Fil:Douglas X-3 Stiletto LRear R&D NMUSAF 25Sep09 (14413830260).jpg|baksiden av vingen
Fil:Edwards Air Force Base - Douglas X-3 Stiletto.jpg|X-3 og testpilot på Edwards Air Force Base


## Spesifikasjoner

**Dimensjoner**

* **Mannskap:** 1
* **Lengde:** 20,3 m
* **[[Vingespenn]]:** 6,9 m
* **Høyde:** 3,8 m
* **Vingeareal:** 15,47 m²
* **Vekt tom:** 7&nbsp;310 kg
* **Maksimal startvekt:** 10&nbsp;810 kg

**Ytelse**

* **Motor:** 2stk Westinghouse J34 turbojet med etterbrennere 
* **Skyvekraft:** 15,0 kN, 21,6 kN med etterbrenner (pr. motor)
* **Toppfart i plan flukt:** 0,95 Mach, 1&nbsp;040 km/t
* **Rekkevidde:** 800 km
* **Maksimal flyhøyde:** 11&nbsp;600 m

## Kilder
*NASA – American X-vehicles, An Inventory—X-1 to X-50 (Side 9 - Utgitt 2003) (pdf) Besøkt 17. mars 2015
*National Museum of the USAF - Douglas X-3 Stiletto Besøkt 17. mars 2015
Galitsjsjøen

**Galitsjsjøen** (russisk: Га́личское озеро) er en innsjø i Kostroma oblast i Russland. Den har et areal på 75,4&nbsp;km². 

Innsjøen, som ligger 100&nbsp;moh, har en oval form, med den lengste siden øst-vest. Den er 17&nbsp;km lang og 6,4&nbsp;km bred, med en dybde på 5&nbsp;meter. Breddene er flate og sumpete, og bunnen er hovedsakelig silt og mudder. Den har avløp via elva Vjoksa. Innsjøen er islagt fra oktober til april. Galitsjsjøen er meget rik på fisk. 

På sørbredden ligger den gamle byen Galitsj, som innsjøen er oppkalt etter.

## Eksterne lenker
* 
* Fotogalleri fra Galitsjsjøen  (russisk)
* N.V.Sotnikov: Historien om fiske og fiskebosetninger i Galitsj fra slutten av 1700-tallet til midten av 1900-tallet  (russisk)
Montenegros riksvåpen

**Montenegros riksvåpen** ble offisielt godkjent av parlamentet 13. juli 2004. Det er nå hovedmotivet på Montenegros flagg.

Montenegros riksvåpen har sine røtter i det russiske riksvåpenet. Våpenet inneholder en flygende tohodet ørn, fra Huset Petrović-Njegoš, som er et symbol på landets bysantinske, og senere romerske opphav. Våpenet symboliserer enheten mellom kirke og stat. Løven i midten representerer det bibelske temaet oppstandelse. Den har noen likheter med motivet som brukes i byvåpenet til Venezia, som har hatt markant innflytelse gjennom Montenegros historie.

Montenegros regjering bruker vanligvis riksvåpenet på rød bakgrunn.

## Referanser
Puy de Sancy

**Puy de Sancy** er det høyeste fjellet i Sentralmassivet. Det måler 1886 moh. og er en del av en tidligere stratovulkan som har vært inaktiv i omtrent 220 000 år.  

Dalen i nord er også kilden til to bekker kalt Dore og Dogne, som renner sammen å danne Dordogne, som renner gjennom den nærliggende spabyen Mont-Dore og videre til Gironde-elvemunningen.  

I de nordlige og sørlige skråningene er det en rekke taubaner, skilifter og alpin løyper. Ski har det vært drevet med siden tidlig på 1900-tallet. To lokale prester krysset Puy de Sancy på ski i 1905.

I 1936 ble det bygget en taubaneforbindelse fra Mont-Dore til en av nålene rett under toppen. I desember 1965 var det en taubaneulykke hvor syv passasjerer ble drept og ti skadet.  


Fil:Chaine des Puys France 2013.jpg
Fil:Puy de Sancy1.jpg
Fil:Puy de Sancy 2016-08-23 n16.jpg
Fil:Puy de Sancy 2016-08-23 n18.jpg


## Referanser
Thomas Boberg

**Thomas Boberg** (født 5. juli 1960 i Roskilde) er en dansk lyriker og forfatter av reiseskildringer.

Boberg debuterte i 1984 med diktsamlingen *Hvæsende på mit øjekast* og har siden utgitt et tosifret antall bøker. Reiseskildringen *Americas* er som eneste bok oversatt til norsk. Den tar for seg forfatternes reiser på det amerikanske kontinent, nord som sør. 

Boberg har mottatt Statens Kunstfonds hædersydelse siden 2001.

Han er tildelt en rekke legater og priser og i 2012 fikk han Det Danske Akademis Store Pris.

## Bibliografi
* *Hvæsende på mit øjekast*  (1984) – dikt
* *Ud af mit liv*  (1985) – dikt
* *Hvid Glød*  (1986) – dikt
* *Slaggerdyret*  (1987) – dikt
* *Vor tids historie*  (1989) – dikt
* *Marionetdrømme*  (1991) – dikt
* *Vandbærere*  (1993) – dikt
* *Pelikanens Flugt*  (1994) – dikt
* *Sølvtråden*  (1996) – reiseminner
* *Under Hundestjernen*  (1997) – dikt
* *Marokkansk Motiv*  (1998) – sammen med fotograf Simon Lautrop
* *Americas*  (1999) – reiseminner
* *En stående aftale*  (2002) – dikt
* *Invitation til at rejse*  (2003) – reiseminner
* *Livsstil*  (2005) – dikt
* *Under Uret*  (2006) 
* *Gæstebogen*  (2007) – dikt
* *Flakker*  (2008) – roman
* *Hæsteæderne* (2010) – dikt
* *I den næste by : rejseminder* (2012)
* *Fantombillede *(2014) - dikt 

## Priser og utmerkelser (utvalg)

## Referanser

## Eksterne lenker
* 
* – tekster fra Bobergs forfatterskap
* 

__NOTOC__
Trowse

**Trowse** er en landsby i distriktet South Norfolk i grevskapet Norfolk, England. Trowse ligger omtrent 2 km sørøst for byen Norwich ved elvebredden av elven Yare. I henhold til folketellingen i 2011 har landsbyen en befolkning på 862 innbyggere.

## Historie
Den er en «modell-landsby» (eller mønstersamfunn) som ble bygget på 1800-tallet av familien Colman for å gi boliger til bedriften Colman's sennepsfabrikk slik at arbeiderne kunne bo i nærheten av arbeidsplassen. Familien Colman eier fortsatt mye av landet rundt. Landsbyen er også lokaliseringen av en annen gammel familieforretning i Norfolk, May Gurney, et betydelig ingeniørselskap som ble overtatt av Kier Group i 2013.

Navnet Trowse kan komme fra det angelsaksiske ordet *trouse*, som betyr en port av tre eller jern som kan reises eller senkes for å slippe ut vann fra en demning ned til en vannmølle. Og dette kan passe godt, for landsbyen ble til rundt den lokale vannmøllen Trowse Mill. 

Ved Trowse er det anlagt en kunstig alpinbakke som eies av Norfolk Ski Club. 

## Referanser


## Eksterne lenker

* The Trowse Community , offisiell nettsted
*Norfolk Ski Club
Anders Bjørgaard

**Anders Bjørgaard** (1891&ndash;1967) var en norsk tegner og billedhugger.

Bjørgaard arbeidet først ved Røros Kobberverk, før han kom inn ved Statens kunstakademi i 1920. Der ble han utdannet billedhugger, men vanskelige økonomiske tider gjorde at han måtte satse på tegning for å tjene til livets opphold. Bjørgaard illustrerte fortellinger i aviser og blader, og tegnet også karakaturer i *[[Hvepsen]]*.

Bjørgaard er imidlertid først og fremst kjent som illustratør i Sigurd Lybecks folkekjære og humoristiske tegneserie om Jens von Bustenskjold og de andre bygdefigurene i *Oladalen*. Serien ble utgitt i *[[Arbeidermagasinet]]* (seinere *Magasinet for Alle*) fra 1935. Med en kort pause i 1937 skapte Lybeck og Bjørgaard et serieunivers som spenner over mer enn tusen episoder fram til 1962. Serien fortsatte i repriser til 1970 da magasinet gikk inn, men har siden gått som striper i flere norske aviser, utkommet i julehefter og blitt utgitt samlet i 20 bind av Thule forlag mellom 1995 og 2005. Serien var i sin tid svært populær og er det fortsatt for den eldre generasjon født rundt 1940 eller senere. 

## Referanser




## Litteratur
*
*
Thule Forlag

**Thule Forlag** var et lite norsk forlag som særlig utga tegneserier. Forlaget ble etablert i 1992 på Hamar i Innlandet og ga blant annet ut gamle serier som kan vekke nostalgiske minner hos et voksent publikum, for eksempel Prins Valiant, Mandrake, Kaptein Miki og Davy Crockett. Fra 1995 til 2005 utgav forlaget de folkekjære tegneseriene med Jens von Bustenskjold i en komplett samling på 20 bind.

Forlaget opphørte i 2018.

## Referanser
Ulvekors

**Ulvekors**, også omtalt som **islandsk kors** og **torskors**,  er et symbol og en amulett fra norrøn tid formet som et likearmet kors med et hult kors inni og den ene korsarmen forlenget i et ulve- eller dragehode. Det kan tolkes som en sen utgave av torshammeren («Mjølner»), og blir knyttet til tidlig norrøn kristendom. Det første ulvekorset ble funnet i 1910 på Foss i Hrunamannahreppur kommune i Suðurland på Island, og er nå utstilt i Nasjonalmuseet i Reykjavik. Det er datert til vikingtid omkring år 1000.
## Annen betydning
«Ulvekors» kan også betegne en vernefomel mot ulver.
## Referanser


## Eksterne lenker
* Bilde av originalen
Drømmere & Drankere

**Drømmere & Drankere** er en norskspråklig countryrockgruppe som ble etablert i 1989 i Eidsfoss rundt Dag Tuftes tekster. Etter skiftende besetninger utga kvintetten i 2007 *Drømmere & Drankere*. Bandet, som nå er Oslo/Drammens-basert, turnerer fortsatt. Drømmere & Drankere utga høsten 2009 en CD-singel med låtene *Håper du ikke treffes av lynet/Gammel'n, gutten & spøkelset*

Høsten 2012 utga Drømmere & Drankere sin andre skive (CD og LP) med 14 egenkomponerte låter, *Båten blir til mens du ror,* denne gangen med Christian Skaugen på trommer og dobro og Erlend Aasland på steelgitar og banjo. Plata ble spilt inn på Kamarina Kulturverksted i Hovin i Telemark.

## Medlemmer
*Dag Tufte
*Knut Andreas Nygaard
*Morten Haugen
*Hans-Martin Fisknæs
*Snorre Kopperud

## Diskografi
**[[Drømmere & Drankere (album)|Drømmere & Drankere]]* – 2007 
**[[Drømmere & Drankere synger jula ut og inn]]* (EP, 3 spor) - 2007
**«Håper du ikke treffes av lynet»/«Gammel'n, gutten & spøkelset»* (singel) 
**[[Båten blir til mens du ror (album)]]* – 2012 

## Referanser


## Eksterne lenker
* 
* Youtube-video
Undercover forlag

**Undercover AS** ble startet av Leif Magne Lervik og Geir Mong i 2008. Forleggerne eier hver sin halvpart av selskapet. Forlagets første bokliste bærer preg av at de satser på norsk litteratur for barn og voksne i tillegg til bøker for lesetrening og diverse sakprosa.
Avdøde advarer

***Avdøde advarer*** (originaltittel: *Don't Look Now*) er en britisk-italiensk grøsser og mysterie-thriller fra 1973 regissert av Nicolas Roeg. Filmen handler om et ektepar som nylig har mistet datteren i en drukningsulykke. Etter ulykken flytter de til Venezia hvor mannen skal restaurere en gammel kirke. Der opplever de en rekke merkelige ting som får dem til å lure på om datteren er i live. Hovedrollene spilles Donald Sutherland og Julie Christie. Filmen er basert på en novelle fra 1971 skrevet av Daphne du Maurier.

## Handling
Filmen følger det engelske ekteparet Laura og John Baxter som for tiden er bosatt i Venezia. Paret har nylig opplevd å miste barnet sitt i en drukningsulykke og preges fortsatt av det. I Venezia møter de to eldre søstre, hvorav den ene hevder å være synsk og i stand til å komme i kontakt med deres avdøde barn. Laura vil gjerne tro på henne, mens John er imot tanken og konsentrerer seg om sitt arbeid med å restaurere en gammel kirke. Imidlertid får John selv uforklarlige syn, hvor han synes å se sin datter i sin røde regnfrakk på gatene. Hver gang han får se et glimt av den lille piken med den røde frakken forsøker han fånyttes å forfølge henne. Etterhvert begynner han å tvile på sin egen sinnstilstand og hans kone ser ut til å være under total innflytelse av de to søstrene som påstår å ha synske evner.

## Om filmen
### Anmelderne
*Avdøde advarer* har fått gode kritikker av filmanmelderne. Den har fått 96 % på Rotten Tomatoes. Anmelderen Roger Ebert i Chicago Sun-Times gav den toppkarakter. *[[Variety]]* var også begeistret og skrev blant annet: «*It's the fillips, visually introduced by director Nicolas Roeg in glimpses and flashes, that make this much more than merely a well-made psycho-horror thriller*».
### Priser
Filmen ble tildelt en BAFTA-pris i kategorien beste foto og ble nominert i ytterligere seks kategorier. Den ble samme år nominert til en Golden Scroll ved Saturn Award i kategorien beste grøsser, og en Edgar-nominasjon ved The Edgar Allan Poe Awards i kategorien beste film.

### I Norge
Filmen gikk på kino under tittelen *Avdøde advarer*. Den ble første gang vist på NRK i 1983.

### Annet
Filmen huskes blant annet for den utilslørte sex-scenen mellom Sutherland og Christie. Scenen betraktes som såpass troverdig at mange mener de to hadde sex på virkelig i filmen. Scenen måtte kortes noe ned i USA for å unngå at filmen fikk en X-rating.

## I rollene
*Julie Christie: Laura Baxter 
*Donald Sutherland: John Baxter 
*Hilary Mason: Heather 
*Clelia Matania: Wendy 
*Massimo Serato: Bishop Barbarrigo 
*Renato Scarpa: Inspector Longhi 
*Giorgio Trestini: Workman 
*Leopoldo Trieste: Hotel Manager 
*David Tree: Anthony Babbage 
*Ann Rye: Mandy Babbage 
*Nicholas Salter: Johnny Baxter 
*Sharon Williams: Christine Baxter 
*Bruno Cattaneo: Detective Sabbione 
*Adelina Poerio: Dwarf

## Referanser


## Eksterne lenker
*
Omvendt grønn

***Omvendt grønn*** er et musikkalbum utgitt av rockegruppa Moys i 1998. 

## Sporliste
#«Våken» (3:16) (Bergersen)
#«Underlig stille» (3:23) (Bergersen)
#«Skygger» (5:18) (Bergersen)
#«Verden forsvinner» (3:38) (Bergersen)
#«Sveve» (3:13) (Bergersen/Brevig)
#«Gjennom drømmen» (4:22) (Bergersen/Brevig/Cohn/Sveen)
#«Stjernestøv» (4:53) (Bergersen/Brevig/Cohn/Sveen)
#«Omvendt grønn» (6:32) (Bergersen)
#«Kilden» (7:54) (Bergersen/Brevig/Cohn/Sveen)
#«Lys over lys» (5:20) (Bergersen/Brevig/Cohn/Sveen)
Alle tekster av Bergersen, unntatt "Våken" av Bergersen/Engh.

## Medvirkende
*Henning Bergersen: Sang, synthesizer, orgel og radio.
*Petter Brevig: Gitar, bass, kor, piano, orgel og perkusjon. 
*Gard Sveen: Bass. 
*Robert Cohn: Trommer. 
## Eksterne lenker
Replika (album)

***Replika*** er et musikkalbum utgitt av rockegruppa Moys i 2001. 

## Sporliste
#«Skog» (2.41) (Bergersen)
#«Ingen Gud» (4.43) (Bergersen/A.Henriksen)
#«Eventyr» (3.22) (Ø.Henriksen)
#«Naken» (3.33) (Cohn/ Ø.Henriksen)
#«Speil» (3.24) (Cohn/Gundersen/A.Henriksen)
#«Natt uten stjerner» (4.52) (Bergersen)
#«Skyggedans» (5.47) (Bergersen/Cohn/Gundersen/A.Henriksen/Ø.Henriksen)
#«Hav» (3.37) (Haglund)
#«Engel» (5.03) (Gundersen/Ø.Henriksen)
#«Falbes vise» (2.48) (Bergersen)
#«Drømmen faller» (7.54) (Ø.Henriksen)
#«Trøst» (2.53) (Bergersen/Ø.Henriksen) 

Alle tekster av Bergersen, unntatt "Falbes vise" med tekst av Ragnhild Jølsen.
## Medvirkende
*Japster: Akustisk/elektrisk gitar, orgel og synthesizer.
*Henning Bergersen: Sang, synthesizer og radio.
*Robert Cohn: Trommer, perkusjon og kor.
*Jørn Gundersen: Bass.
*Øyvind Henriksen: Akustisk/elektrisk gitar og kor.

## Eksterne lenker
Take Cover

***Take Cover*** er et musikkalbum fra det amerikanske progressiv metal bandet Queensrÿche hvor de spiller coverlåter.

Albumet ble utgitt 13. november, 2007 og ble produsert blant annet av Mike Stone i Queensrÿche. Etter en uke lå albumet på plass #173 på Billboard Top 200 albums i USA.

## Sporliste
# «Welcome to the Machine» (Pink Floyd)
# «Heaven on Their Minds» (Andrew Lloyd Webber & Tim Rice)
# «Almost Cut My Hair»  (Crosby, Stills & Nash & Young)
# «For What It's Worth»  (Buffalo Springfield)
# «For the Love of Money»  (The O'Jays)
# «Innuendo» (Queen)
# «Neon Knights»  (Black Sabbath)
# «Synchronicity» (The Police)
# «Red Rain»  (Peter Gabriel)
# «Odissea»  (Carlo Marrale & Cheope)
# «Bullet the Blue Sky» (Live)  (U2)

## Personell
* Geoff Tate – Vokal
* Michael Wilton – Gitar
* Mike Stone – Gitar
* Eddie Jackson – Bassgitar
* Scott Rockenfield – Trommer

## Kilder
* Billboard.com - Take Cover 
* Queensryche.com – Take Cover

## Eksterne lenker
*
Virvel

**Virvel** kan vise til:
* en ryggvirvel
* en spiralform
* en galakseform
* en malstrøm
* en polarvirvel
* en virvelbevegelse – en roterende, ofte turbulent, bevegelse i fluider
* en trommevirvel – en serie med trommeslag
* Virvel (album) fra 1997 av Moys
Tribe (album av Queensrÿche)

***Tribe*** er det niende studioalbumet fra det amerikanske progressiv metal bandet Queensrÿche.

Albumet ble utgitt 22. juli 2003 på Sanctuary Records. På dette albumet er Chris DeGarmo tilbake og spiller gitar, samt er med å skrive noen låter, men det var kun for dette albumet. Han var ikke med på *Tribe*-turneen, og var heller ikke offisielt med i bandet igjen. Albumet ble produsert av bandet.

## Sporliste
# «Open» (DeGarmo/Tate/Wilton) – 4:32
# «Losing Myself» (Stone/Tate) – 4:12
# «Desert Dance» (DeGarmo/Rockenfield/Tate/Wilton) – 3:57
# «Falling Behind» (DeGarmo/Tate) – 4:28
# «The Great Divide» (Tate/Wilton) – 4:01
# «Rhythm of Hope» (Jackson/Rockenfield/Tate) – 3:31
# «Tribe» (Jackson/Rockenfield/Tate/Wilton) – 4:39
# «Blood» (Rockenfield/Tate/Wilton) – 4:13
# «The Art of Life» (DeGarmo/Tate) – 4:12
# «Doin' Fine» (DeGarmo/Tate) – 3:54

## Personell
*Geoff Tate – Vokal
*Chris DeGarmo – Gitar
*Michael Wilton – Gitar
*Mike Stone – Gitar
*Eddie Jackson – Bassgitar
*Scott Rockenfield – Trommer

## Eksterne lenker
* Queensryche.com – Tribe
* Inmusicwetrust.com – Tribe
Konvensjonalbot

**Konvensjonalbot** er en bot som skal betales ved mislighold av inngått kontrakt, for eksempel dersom hele eller deler av et vareparti leveres forsinket. Boten blir enten forhåndsavtalt partene i mellom, eller er en del av standard avtalevilkår. Noen ganger henvises til sedvanerett, noe som ikke alltid fører fram dersom partene har forskjellig hjemland.

Konvensjonalbot er vanlig å fastsette som en prosent- eller promillesats av total kontrakssum pr. dag eller måned.

## Se også
*Dagmulkt
Pål Arne Aam

**Pål Arne Aam** (født 23. februar 1983) er en norsk fotballspiller som spiller for Nest-Sotra i 2. divisjon. Han var i flere år i stallen til Løv-Ham før han sesongen 2007 ble leid ut til Askøy Fotballklubb. Men etter at Marius Solberg midlertidig ga seg med fotball, ble han hentet tilbake og fikk åtte kamper i Adeccoligaen i 2007. Han signerte for Nest-Sotra etter sesongen.

Ved siden av fotballen, er Aam knyttet til Christian Michelsens Institutt, der han arbeider med en masteroppgave om norsk nødhjelp til Zambia.

## Referanser


## Eksterne lenker
* 
* Profil hos Christian Michelsens Institutt
* Profil hos Nest-Sotra
Norsk Bibel

**Norsk Bibel** eller **Bibelen Den hellige skrift** er en norsk bibeloversettelse. Den kom første gang ut i 1988, som en reaksjon på Det Norske Bibelselskaps oversettelse fra 1978. Initiativtagere til denne bibeloversettelsen var Carl Fr. Wisløff, Arthur Berg og Thoralf Gilbrant. For å gi ut denne utgaven ble forlaget Norsk Bibel AS dannet. Bak dette forlaget står Lunde Forlag, Filadelfiaforlaget og Sambåndets Forlag.

Norsk Bibel er en konkordant oversettelse. Det vil si at man har forsøkt å la bibelske uttrykksmåter og tankegang gjenspeiles i den norske teksten i størst mulig grad. Begreper på grunnspråkene blir oftest oversatt med tilsvarende norske ord, selv om man i noen tilfeller har måttet bruke andre ord for å gjøre oversettelsen mer forståelig.

## Utgaver
**Bibelen, Den hellige skrift* (1988) Bokmål
**Bibelen, Den heilage skrifta* (1994) Nynorsk  
**Bibelen, Den hellige skrift* (1988 – Revidert 2007) Bokmål

## Eksterne lenker
* www.norsk-bibel.no
* Grundig redgjørelse for oversettelsesprinsippene.
Whitlingham

**Whitlingham** er en grend og et sogn uten noen kirke i regionen Øst-England i grevskapet Norfolk i England. Den ligger omtrent 5&nbsp;km øst for den nærmeste byen Norwich. Whitlingham ligger på den sørlige elvebredden av elven Yare om kan nås fra Trowse ved Whitlingham Lane. Den tidligere kirken som var på stedet, Church St Andrew, var en rundtårnkirke, men ble forsømt på 1600-tallet og raste sammen i 1940. Den er nå en ruin.

I Withlingham Park finnes *The Great Broad*, et gammelt steinbrudd hvor man tok ut grus. Det begynte i 1990 da de lagde *Little Broad*. I 1995 startet arbeidet med *Great Broad* hvor de hentet rundt 220 000 tonn grus hvert år. Grusen har blitt brukt til blant annet byggeprosjekter i Norwich, slik som Castle Mall og The Forum.

## Referanser


## Eksterne lenker
* 
*  Om kirken Church St Andrew
*  Whitlingham Nature Walk 
*  Whitlingham History Walk
*  Videoreise
*  360°-graders video av The Great Broads
Jenny Wilson

**Jenny Wilson** (født 1975) er en svensk musiker, låtskriver og illustratør.

Som 17-åring sluttet Wilson på gymnaset, flyttet til Malmö og begynte på forfatterlinjen ved Skurups folkehøyskole. Etter flere refusjoner fra forlag valgte hun å satse på musikk, inspirert av PJ Harveys plate *[[Rid of Me]]*.

I 1997 startet Wilson bandet First Floor Power sammen med Karl-Jonas Winquist, senere supplert av Sara Wilson og Per Lager. Etter en singel i 1998 kom debutalbumet *There Is Hope* i 2000. Samtidig tok hun pause fra studier ved Konstfack for å fokusere på musikken. Hun bidro også på The Knifes *Deep Cuts*, der hun skrev og sang *You Take My Breath Away*. I 2005 ga hun ut soloalbumet *Love and Youth*.

Hun har vært nominert til Nordic Music Prize tre ganger; i 2013 for *Demand The Impossible!*, i 2018 for *Exorcism* og i 2019 for *Trauma*.
## Diskografi
* *Exorcism*, 2018
* *Demand the Impossible*, 2013
* *Hardships*, 2009
* *Love and Youth*, 2005
* *Summertime – the roughest time* (singel), 2005
* *Let my shoes lead me forward* (singel), 2005

### The First Floor
* *Nerves*, 2003
* *Happy Endings* (EP), 2003
* *The Covers* (singel), 2002
* *There Is Hope*, 2001
* *Time time* (EP), 2001
* *Love will come knocking* (singel), 2001
* *We are the people* (EP), 2000
* *The harbour/Things I'm not afraid of* (singel), 1998

## Referanser


## Eksterne lenker
* 
* 
* 
* 
* Intervju i nettavisen Revolver
Dommer Lynsj

***Dommer Lynsj*** (originaltittel: *The Ox-Bow Incident*) er en amerikansk western- og dramafilm fra 1943 regissert av William A. Wellman. Hovedrollene spilles av Henry Fonda, Dana Andrews, Mary Beth Hughes, Anthony Quinn, William Eythe, Harry Morgan og Jane Darwell. Filmen er basert på romanen «The Ox-Bow Incident» fra 1940, skrevet av Walter Van Tilburg Clark.

Filmen er også kjent under en engelsklydende tittelen *Strange Incident* (Storbritannia).

## Handling
De to fremmedkarene Art Croft (Harry Morgan) og Gil Carter (Henry Fonda) besøker den lille westernbyen Bridger’s Wells. Etter deres ankomst kommer det nyheter om at en lokal farmer er drept og hans kveg stjålet. De to fremmedkarene og et utvalg av byens menn går derfor sammen om å oppspore ugjerningsmennene. På sin jakt kommer de tilfeldigvis over tre menn som de straks mistenker for å stå bak ugjerningen. De diskuterer frem og tilbake om de skal lynsje mennene straks eller føre dem for retten. De velger det første, men får i ettertid vite at de var uskyldige.

## Om filmen
*The Ox-Bow Incident* ble godt mottatt av kritikerne og har (per juni 2008) fått hele 94% på Rotten Tomatoes.

I 1998 ble filmen funnet betydningsfull nok ("culturally, historically, or aesthetically significant") av USAs Library of Congress til å bli bevart av deres National Film Registry.

### I Norge
Den norske versjonen som gikk på kino i 1947 var klipt. (Klippet 5+6+11 = 22 meter. Cencuren klippet 30 = 30 metertilsammen 52 meter. Scener i 4 akt av hengningen forkortet).

## I rollene
(utvalg)
* Henry Fonda : Gil Carter
* Harry Morgan : Art Crofts
* Dana Andrews : Martin
* Mary Beth Hughes : Rose Mapen
* Anthony Quinn : Juan Martínez
* William Eythe : Gerald
* Jane Darwell : Ma Grier
* Matt Briggs : Dommer Daniel Tyler
* Harry Davenport : Arthur Davies
* Frank Conroy :  Maj. Tetley 
* Marc Lawrence :  Jeff Farnley 
* Paul Hurst :  Monty Smith 

## Referanser


## Eksterne lenker
*
Intel Pentium III

**Intel Pentium III**, også kalt **Pentium III**, var en 32-bit sjette-generasjons x86 mikroprosessor, som ble lansert av Intel den 26. februar 1999. Med sine 9,5 millioner transistorer, var dette en forbedret utgave av Pentium II som hadde 7,5 millioner transistorer. I 2000 og 2003 ble den erstattet av henholdsvis Pentium 4 og Pentium M.

Intel Pentium III var i hovedsak basert på den samme mikroarkitekturen som forgjengeren Pentium II. Den største forskjellen var integrert støtte for det nye SIMD instruksjonssettet Streaming SIMD Extensions, som benyttet seg av desimaltall for å akselrere grafiske beregninger. Dette var en bedre løsning enn MMX, som var et heltalls-basert SIMD instruksjonssett som fantes i Pentium MMX og Pentium II.

Pentium III ble også kjent for kontroversen som oppstod da det viste seg at Intel hadde innført et unikt serienummer i hver prosessor, som gjorde det mulig å spore eieren av mikroprosessoren på internett.

Pentium III ble lansert i den samme slotbaserte innpakning (Slot 1) som Pentium II.
Bibelen Guds Ord

***Bibelen Guds Ord*** er en norsk bibeloversettelse som ble utgitt av Hermon Forlag gjennom underselskapet Bibelforlaget i 1997. Oversettelsen er gjort av Norvald Yri, Ingulf Diesen, Leif Jacobsen og Sigurd Grindheim. I oversettelsen av Det nye testamente har man, til forskjell fra Bibelselskapets og Norsk Bibels oversettelser, brukt den greskspråklige *[[Textus Receptus]]* som grunnlag. Grunntekstene ellers er på hebraisk, arameisk og gresk. Oversetterne har forsøkt å bruke et språk som er lettlest, men likevel ligger tett opp mot grunntekstene i betydning. En revidert utgave av *Bibelen Guds Ord* der språket er blitt modernisert, kom ut i 2007.

## Kontrovers
Bibelen Guds Ord har blitt kritisert fra akademisk hold for å inneholde tekstfaglige, språklige og formelle feil. Bibelforsker Geir Otto Holmås ved Det teologiske menighetsfakultet uttalte i en artikkel at utgiverne «er tydelig inspirert av en fundamentalistisk bibeloversettelsestradisjon», på grunn av at oversettelsen i motsetning til flertallet av norske bibeloversettelser ikke legger historisk-kritisk tekstforskning til grunn for oversettelse, men heller tillegger den historiske tekstoverleveringen en guddommelig ufeilbarlighet. Holmås hevdet også at Bibelen Guds Ord nærmest kan ses på som en oversettelse av en oversettelse, ettersom den omtaler seg selv som en «norsk KJV-oversettelse», og baserer seg på Textus Receptus heller enn de eldste hebraiske og greske grunntekstene. Holmås kritiserer også formalia rundt utgivelsen, blant annet at oversetterne er titulerte med doktorgrader, uten at noen av oversetterne på tiden da utgaven ble til hadde doktorgrad som kvalifiserte spesielt til oversettelsesarbeid.

## Referanser


## Eksterne lenker
* Hermon Forlags reklameside for Bibelen Guds Ord
Pronja

**Pronja** (russisk: Проня) er ei elv i Rjazan og Tula oblast i Russland. Den er ei høyre sideelv til Oka. Elva er 336 kilometer lang og har et nedbørfelt på . Middelvannføringen ved munningen er .

Elva fryser til i slutten av november og er frosset over til i april. Pronja er seilbar på de nederste strekningene. Byen Mikhajlov ligger ved Pronja.

## Referanser


## Eksterne lenker
*
Convair X-6

**Convair X-6** var et amerikansk eksperimentfly-prosjekt som skulle forske på kjernereaktor som fremdriftsmiddel. Prosjektet ble kansellert før noe fly ble bygd.

## Historie
USAs flyvåpen USAF og NACA (forløperen til NASA) ønsket å undersøke om et atomdrevet fly var praktisk mulig før bygging av militære atomdrevne fly ble startet. 2 Convair X-6 ble bestilt, og planen var å modifisere 2 Convair B-36 Peacemakere i stedet for å bygge flyene helt fra grunnen av. Det som skulle testes var strålingsskjerming av mannskapet, strålefaren og effekten strålingen hadde på de forskjellige systemene ombord i flyet. I tillegg til de 2 X-6-flyene ble det bestilt et NB-36H (en modifisert Convair B-36 Peacemaker) for å utføre for-undersøkelser. I NB-36H var det montert en operativ kjernereaktor, men denne leverte ikke noe kraft til fremdriften av flyet. X-6 ville ha blitt drevet av en kjernereaktor spesialbygd for bruk i fly. Denne skulle installeres i de bakre bomberommene. 

X-6-programmet ble kansellert i 1957, før noen av de 2 flyene ble bygd. NB-36H ble imidlertid bygd, og hadde sin jomfrutur i september 1955. Det utførte 47 testflyvninger i løpet av 2 år før reaktoren ble fjernet og flyet ble skrapet ved Carswell Air Force Base i Texas.

## Kilder
*NASA – American X-vehicles, An Inventory—X-1 to X-50 (side 12) Utgitt 2003 (pdf) Besøkt 19. mars 2015
Solidaritetskomiteen for Vietnam

**Solidaritetskomiteen for Vietnam**, i dagligtale ofte omtalt i kortformen **Solkom**, var en norsk organisasjon som arbeidet for å støtte FNL i Vietnamkrigen.

Organisasjonen ble opprettet i desember 1965, men opplevde fra 1967 av en radikalisering der slagord om *Fred nå!*, ble erstattet med slagord om *Seier for [[Front National de Liberté (Vietnam)|FNL]]!* Dette førte i 1968 til en avskalling som startet Vietnam-bevegelsen i Norge.

Solidaritetskomiteen forble likevel den sterkeste delen av bevegelsen mot den amerikanske krigføringen i Vietnam. Alt i 1970 hadde Solkom 64 aktive grupper. I årene fra 1967 til 1975 ble det etablert FNL-grupper på minst 117 steder. Aktiviteten var preget av ungdom, og gruppene ofte etablert i tilknytning til skoler og læresteder. Det innebar at etablerte grupper ofte ble lagt ned, og nye enda oftere opprettet. Den viktigste kraften bak komiteen var SUF(m-l), senere AKP(m-l).

I 1968 vedtok Solkom følgende politiske grunnlag for organisasjonen:
* USA ut av Vietnam
* Full støtte til FNL
* Bekjemp USA-imperialismen
* Norge ut av NATO

Solkom utga medlemsbladet *FNL i Norge* og det eksterne tidsskriftet *[[For Vietnam]]*. Dette ble solgt på stands på gater og torg. Det ble arrangert såkalte «Vietnam-uker» med konsentrert aktivitet vår og høst, og det ble mobilisert til demonstrasjoner mot USAs krigføring. Aktiviteten var også inspirert av erfaringene fra Sverige, der De förenade FNL-grupperna kunne vise til stor framgang.

I årene 1971 – 1972 la EEC-striden beslag på mye av engasjementet og arbeidskapasiteten på norsk venstreside. Likevel vokste Solkom i årene fram mot amerikanernes Vietnam-nederlag:

1. mai 1975 jublet 8000 vietnamaktivister i Oslo etter USAs definitive Indokina-nederlag. To uker senere arrangerte Solkom festmøte og feiret med mer enn 1000 frammøtte i Arbeidersamfunnets hus. Men etter USAs nederlag ble mye av grunnlaget for komiteens arbeid endret. Solidaritetskomiteen ble oppløst i desember 1977, dels på grunn av Vietnams stadig sterkere bånd til Sovjet.

## Litteratur
* James Godbolt: *Den norske vietnambevegelsen*, Unipub (2010) ISBN 978-82-7477-444-5

## Referanser og fotnoter
Vietnam-bevegelsen i Norge

**Vietnambevegelsen i Norge** ble opprettet i 1968 som et utbrudd fra Solidaritetskomiteen for Vietnam. Bruddet hadde sitt utgangspunkt i at Solidaritetskomiteen endret parolegrunnlag ved å gå inn for støtte til FNL, og hadde støtte i ungdomspartiene til de etablerte partiene på venstresida og deler av fagbevegelsen. Vietnambevegelsen ble likevel aldri en reell konkurrent til Solidaritetskomiteen, og jobbet først og fremst i forhold til norske myndigheter og organisasjoner.

## Litteratur
* James Godbolt: *Den norske vietnambevegelsen*, Unipub (2010) ISBN 978-82-7477-444-5
Kvalifisering til VM i fotball 2010 (UEFA), gruppe 9

**Gruppe 9 i Europas kvalifisering til VM i fotball 2010** hadde lagene , , ,  og . Kvalifiseringa startet 6. september 2008 og ble avsluttet 9. september 2009.
## Tabell

## Kampoppsett

----

----

----

----

----

----

----

----

----

----

----

----

----

----

----

----

----

----

----
Sign of the Times

***Sign of the Times: The Best of Queensrÿche*** er et samlealbum fra det amerikanske progressiv metal bandet Queensrÿche.

Albumet ble utgitt 28. august 2007 og inneholder et utvalg av de mest viktige låter. En spesialversjon ble også utgitt med en bonus-CD.

## Sporliste
### Originalutgivelse
# «Queen of the Reich» – 4:20 (fra EP-en *[[Queensrÿche (album)|Queensrÿche]]*)
# «Warning» – 4:43 (fra albumet *[[The Warning]]*)
# «Walk in the Shadows» – 3:33 (fra albumet *[[Rage for Order]]*)
# «Take Hold of the Flame» – 4:53 (fra albumetm *[[The Warning]]*)
# «The Lady Wore Black» – 6:13 (fra EP-en *Queensrÿche*)
# «I Don't Believe in Love» – 4:22 (fra albumet **')
# «Eyes of a Stranger» – 6:35 (fra albumet ''Operation: Mindcrime'')
# «Silent Lucidity» – 5:44 (fra albumet ''[[Empire (album)|Empire]]'')
# «Bridge» – 3:28 (fra albumet ''[[Promised Land (Queensrÿche-album)|Promised Land]]'')
# «Jet City Woman» – 5:21 (fra albumet ''Empire'')
# «Another Rainy Night (Without You)» – 4:27 (fra albumet ''Empire'')
# «Sign of the Times» – 3:31 (fra albumet ''[[Hear in the Now Frontier]]'')
# «I Am I» – 3:57 (fra albumet ''Promised Land'')
# «Real World» – 4:20 (fra «Last Action Hero» filmmusikk-albumet)
# «Some People Fly» – 5:15 (fra albumet ''Hear In The Now Frontier'')
# «Until There Was You» – 4:01 (bonusspor fra ny-utgivelsen av ''[[Q2K]]'')
# «All the Promises» – 5:08 (fra albumet **')

### Bonus-CD
# «Take Hold Of The Flame» («Myth» demoversion – tidligere ikke utgitt)
# «Walk In The Shadows» («Myth» demoversion – tidligere ikke utgitt)
# «Before The Storm» («Myth» demoversion – tidligere ikke utgitt)
# «Waiting For The Kill» (tidligere ikke utgitt demo for *[[The Warning]]*)
# «No Sanctuary» (tidligere ikke utgitt demo for *The Warning*)
# «Prophecy» (tidligere ikke utgitt demo for *The Warning*)
# «I Dream In Infrared» (1991 akustisk remix)
# «Dirty Li'l Secret» (bonusspor fra ny-utgivelsen av albumet *[[Empire (album)|Empire]]*)
# «Last Time In Paris»  (fra «The Adventures of Ford Fairlane» filmmusikk-albumet)
# «Scarborough Fair» (bonusspor fra ny-utgivelsen av albumet *Empire*)
# «Della Brown» (tidligere ikke utgitt «MTV Unplugged», New York 27. april 1992)
# «Someone Else?» (med fullt band)
# «Silent Lucidity» (live på «The Astoria Theatre», London 20. oktober 1994)
# «Chasing Blue Sky» (bonusspor fra ny-utgivelsen av albumet *[[Hear in the Now Frontier]]*)
# «Justified» (Ny låt)

## Personell
*Geoff Tate – Vokal
*Chris DeGarmo – Gitar
*Michael Wilton – Gitar
*Mike Stone – Gitar
*Kelly Gray – Gitar
*Eddie Jackson – Bass
*Scott Rockenfield – Trommer
*Pamela Moore – Vokal på «All the Promises»

## Eksterne lenker
*
Eir Inderhaug

**Eir Inderhaug** (født 24. november 1971 i Bergen, vokste opp i Sandnes) er en norsk sanger (sopran). Hun har sin utdannelse fra Rogaland Musikkonservatorium i Stavanger, Opera Akademiet i København og solistudannelse ved Kgl. Danske Musikkonservatorium i København. Inderhaug vant NRKs Talentiaden i 1991.

Hun har hatt opera-, operette- og musikal-roller i Tyskland (Nürnberg, Düsseldorf, München, Berlin) og Sverige (Göteborg og Malmø).

Inderhaug har opptrådt i Norge, blant annet i *[[Les Misérables]]* på Trøndelag Teater, *[[Spelet om Heilag Olav]]* på Stiklestad i tolv sesonger, senest i 2008, og Peer Gynt-stemnet ved Gålåvatnet 2007/2008.

## Eksterne lenker
* Hjemmeside
Fylkesvei 6664

**Fylkesvei 6664 (Fv6664)** går mellom Leangen og Lerkendal i Trondheim.

Før Trøndelag fylke ble opprettet 1. januar 2018, hadde veien betegnelsen Fylkesvei 864 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Ellen Ugelvik

**Ellen Ugelvik** (født 5. oktober 1971 i Bergen) er en norsk pianist. Hun har studert i Bergen, Amsterdam og Leipzig. Ugelvik har hatt konsertvirsomhet i Europa og Asia. Hun har deltatt på festivaler i Berlin, St. Petersburg, Amsterdam, Odense, Oslo, Bergen, Stavanger.

Ugelvik er medlem av samtidsensemblet asamisimasa og har hatt solistoppdrag med Oslo Sinfonietta og Bodø Sinfonietta.

Hennes første solo-CD utkom i 2008: *Makrokosmos I – II* av amerikaneren George Crumb. For dette albumet fikk hun 24. januar 2009 Spellemannprisen 2008 i kategorien samtidsmusikk.
## Referanser
Fylkesvei 6668

**Fylkesvei 6668 (Fv6668)** går mellom Nyhavna og Tunga i Trondheim.

Før Trøndelag fylke ble opprettet 1. januar 2018 hadde veien betegnelsen fylkesvei 868 (Sør-Trøndelag).

Ladeforbindelsen er en vei ved E6 mellom Leangen/Rotvoll og Lade i Trondheim. Den starter ved Omkjøringsvegen i Trondheim og ender ved Haakon VII's gate.

Ladeforbindelsen sto ferdig i 1986, og har senere blitt bygd på med et ekstra kjørefelt i hver retning i 2013/2014 sammen med utbyggingen av Riksvei 706 mellom Gildheim og Rotvollkrysset/Grillstad.

## Kommuner og knutepunkter

## Referanser


## Eksterne lenker
* Vegvesenets vegkart 
*
Fylkesvei 6666

**Fylkesvei 6666 (Fv6666)** går mellom Elgeseter og Lademoen i Trondheim. 

Under arbeidsnavnet *Ringgaten* ble veien planlagt som en indre ringvei rundt Trondheim sentrum, jfr. *Utkast til reguleringsplan for de sydlige og østlige bydele med tilstøtende byggebelteanlagt* av 1913 (vedtatt av bystyret i Trondheim kommune 12. juni 1914).

Før Trøndelag fylke ble opprettet 1. januar 2018 hadde veien betegnelsen fylkesvei 865 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Fylkesvei 6682

**Fylkesvei 6682 (Fv6682)** i Trøndelag, også kalt **Heimdalsveien** går mellom Nedre Selsbakk og Klett i Trondheim.

Store deler av veistrekningen gjennomgikk en større oppgradering i 2013–2015. Oppgraderingen kom i forbindelse med et større sikringstiltak mot kvikkleire langs veien. Oppgraderingen kom også på bakgrunn av at veien var tenkt som avlastning da arbeidet med ny firefeltsvei på E6 langs Klett begynte høsten 2015. Det ble også etablert en separat gang- og sykkelvei på fire kilometer. 

Før Trøndelag fylke ble opprettet 1. januar 2018, hadde veien betegnelsen fylkesvei 900 (Sør-Trøndelag).

## Kommuner og knutepunkter

## Referanser


## Eksterne lenker

* Vegvesenets vegkart
Fylkesvei 900 (andre betydninger)

I Norge finnes **fylkesvei 900** i de følgende fylkene:

*Fylkesvei 900 (Sør-Trøndelag) (før 1. januar 2018)
*Fylkesvei 900 (Vestfold)
Het ungdom samles igjen

***Het ungdom samles igjen*** (originaltittel: *Porky's II: The Next Day*) er en kanadisk-amerikansk  fra 1983 regissert av Bob Clark. Hovedrollene spilles av Dan Monahan, Mark Herrier, Wyatt Knight, Kaki Hunter og Roger Wilson.  

Den er en oppfølger til ''Het ungdom''. Til tross for originaltittelen så opptrer ikke karakteren kjent som Porky i denne. Han returnerte imidlertid i den tredje og siste filmen: *[[Het ungdom samles igjen#Oppfølger|Het ungdom 3 - Porkys hevn]]* (1985). 

*Het ungdom samles igjen* ble en moderat suksess, men oppnådde ikke på langt nær den suksessen som den første filmen gjorde. Den fikk meget dårlig mottakelse av anmelderne.

## Handling
Handlingen følger samme gjeng som i forrige film. De går fremdeles på high school i Florida og det er fremdeles 1950-tallet. En del av elevene forbereder en sceneoppsetning basert på et av Shakespeares verker. En gruppe besteborgere med solid dobbeltmoral og rasistiske holdninger ønsker imidlertid å forhindre dette da de mener at stykket er umoralsk. Gruppen kaller seg  "The Righteous Flock" og ledes av den fanatiske pastoren Bubba Flavel. I tillegg begynner Ku Klux Klan å lake kvalm når de får greie på at en indiansk gutt har fått en sentral rolle i oppsetningen. Med støtte fra korrupte politikere klarer gruppen å stanse hele oppsetningen. Men ungdommene gir ikke opp og iverksetter en listig plan for å eksponere besteborgerne og rasistene i byen.

## Om filmen

### Popularitet og økonomi
*Het ungdom samles igjen* ble en moderat kommersiell suksess. Den spilte inn over $33,8 millioner i USA og havnet på 20. plass over de mest innbringende filmene i USA i 1983. Dette var imidlertid bare en tredjedel av det som den første filmen spilte inn. Den tredje og siste filmen innbrakte $20,5 millioner.

### Anmelderne
Den ble meget dårlig mottatt av filmkritikerne. Den amerikanske filmanmelderen Leonard Maltin gav den 1,5 av 4 stjerner. 

Den ble også dårlig mottatt av de norske anmelderne. Blant annet så gav *[[Dagsavisen]]* den terningkast én, mens *[[VG]], [[Dagbladet]]* og *[[Aftenposten]]* gav den to.

Den ble nominert til verste film under The Stinkers Bad Movie Awards i 1983.

## Oppfølger
Den tredje filmen, *Het ungdom 3 - Porkys hevn* (*Porky's Revenge!*), kom i 1985 og ble regissert av James Komack. De fremste rollene i denne spilles stort sett av de samme som medvirker i de andre to filmene. En viktig basketballkamp ved skolen er sentral for handlingen i denne. Den ble dårlig mottatt av anmelderne. Den innbrakte $20,5 millioner i USA og ble dermed den minst innbringende av de tre filmene.   

## I rollene

## Referanser


## Eksterne lenker
*
Fylkesvei 6654

**Fylkesvei 6654** (**Fv6654**) går mellom Myrsundet på Byneset og Heimdal i Trondheim.

Før Trøndelag fylke ble opprettet 1. januar 2018 hadde veien betegnelsen fylkesvei 841 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
* 
*
Fernando Hierro

**Fernando Ruiz Hierro** (født 23. mars 1968 i Vélez-Málaga) er en spansk fotballtrener og tidligere fotballspiller.

Han ble ansatt som hovedtrener for det spanske landslaget 13. juni 2018, kun en dag før VM 2018.

Som spiller er han best kjent fra Real Madrid og , der han spilte som midtstopper og iblant som defensiv midtbanespiller.

## Klubbkarriere
Med Real Madrid vant Hierro La Liga fem ganger og Mesterligaen tre ganger (1998, 2000 og 2002. Han forlot Real Madrid i 2003, og begynte å spille for klubben Al-Rayyan SC i Qatar. Han dro tilbake til Europa etter en sesong, og gikk da til Premier League-klubben Bolton Wanderers etter råd fra en tidligere engelsk lagkamerat i Real Madrid, Steve McManaman. Etter en sesong i England la han opp, og spilte sin siste kamp 15. mai 2005.

## Landslagskarriere
Hierro har spilt 89 landskamper for Spania og har scoret 29 mål. Han spilte i VM-sluttspillene i 1994, 1998 og 2002, samt i EM 1996 og 2000. Han er en av tre spanske spillere som har scoret i tre forskjellige verdensmesterskap. Han var også med i troppen til VM 1990, men fikk ikke spilletid i sluttspillet.

## Referanser


## Eksterne lenker
*
Stadsbygd Idrettslag

**Stadsbygd Idrettslag** (stiftet 11. februar 1912) er et fleridrettslag fra Stadsbygd i Trøndelag, med avdelinger innenfor fotball, friidrett, skiidrett og allidrett. Idrettslaget er medlem av Norges Idrettsforbund gjennom Trøndelag Idrettskrets og er medlem av Indre Fosen Idrettsråd.

## Anlegg
Klubben spiller hjemmekamper på kunstgressbanen Stadsbygd stadion, som også er hovedanlegg for friidrett i Indre Fosen kommune og fikk nytt tartandekke i 2018. Skiavdelingen holder til på Granlund skistadion med lysløyper, fire hoppbakker og eget skileikområde.

## Kjente utøvere
* Christoffer Selbekk i hopp
* Rønnaug Schei i langrenn
* Espen Rian i kombinert
* Gudleik Husby i maraton og ultraløp

## Eksterne lenker
*
Fylkesvei 6656

**Fylkesvei 6656 (Fv6656)** i går mellom Stavne og Munkvoll i Trondheim. Veien er 2,2&nbsp;km lang.

Før Trøndelag fylke ble opprettet 1. januar 2018 hadde veien betegnelsen Fylkesvei 856 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Fylkesvei 856 (andre betydninger)

I Norge finnes **fylkesvei 856** i de følgende fylkene:

*Fylkesvei 856 (Rogaland)
*Fylkesvei 856 (Sør-Trøndelag) (før 1. januar 2018)
*Troms (primær fylkesvei)
Taket

***Taket*** (originaltittel: *Il Tetto*) er en italiensk dramafilm fra 1956 regissert av Vittorio De Sica. Filmen handler om et fattig arbeiderklassepar i Roma som venter sitt første barn. De mangler egen bolig og i løpet av en natt bygger seg derfor et ulovlig hus. Reglen sier at hvis man har klart å få på et tak på bygningen så kan ikke myndighetene kreve at bygget rives. Hovedrollene spilles av Gabriella Pallotta og Giorgio Listuzzi.

*Taket* var for De Sica en tilbakevending til neorealismen. Filmen ble ingen publikumssuksess.

## Handling

Handlingen er lagt til Roma i starten av 1950-årene og handler om det unge nygifte paret Natale og Luisa. Natale jobber som murer-lærling, mens hun ikke er i arbeid. I starten bor de hos Natales foreldre, men etter en krangel går de fra hverandre. De er begge uten bosted og Luisa er gravid. De finner omsider sammen igjen og forsøker å skaffe seg en egen bolig ved å bygge uten byggetillatelse. Regelen sier at hvis man har rukket å lagt tak på huset så kan ikke myndighetene kreve at huses rives.

## Om filmen
*Taket* vant en OCIC Award ved Filmfestivalen i Cannes og ble i tillegg nominert til Gullpalmen. Den ble året etter belønnet med Nastro d'Argento («sølvbåndet») for beste manus av Interesseorganisasjonen for italienske filmfotografer.

*Taket* ble ikke en like stor suksess som Sicas tidligere filmer og det skulle derfor ta fire år til hans neste film.

''VGs'' anmelder gav den terningkast fem.

## Roller
* Gabriella Pallotta –  Luisa, Natales ektemake
* Giorgio Listuzzi –  Natale, Luisas mann
* Gastone Renzelli – Cesare, Giovannas ektemann
* Maria Di Fiori –  Giovanna, Cesares kone
* Maria Sittoro –  Natales mor
* Angelo Visentin –  Natales far
* Maria Di Rollo –  Gina
* Emilia Maritini –  Luisas mor
* Giuseppe Martini –  Luisas far

## Referanser


## Eksterne lenker
*